རྒྱལ་བ་ཀུན་གྱི་གསང་གསུམ་རྡོ་རྗེའི་གར། །ཨོཾ་ཎྜི་ཡཱ་ནར་སིནྡྷུ་རྒྱ་མཚོའི་
དབུས། །ཐུགས་རྗེའི་འདབ་བརྒྱ་བཞད་པའི་གེ་སར་རྩེར། །སྒྱུར་མཛད་པདྨ་ཀ་རར་
གསོལ་བ་(༥༩ན)འདེབས། །མཁས་དང་གྲུབ་པའི་འཁོར་ལོས་སྒྱུར་ཀུན་གྱི། །གཙུག་
ན་ཞབས་སེན་ཨུ་དུམ་ཝཱ་ར་འཛུམ། །མཚན་བརྒྱད་སྤྲུལ་པའི་གར་གྱིས་གྲངས་མེད་
འགྲོ། །འདྲེན་མཛད་ཐོད་ཕྲེང་རྩལ་ལ་གསོལ་བ་འདེབས། །འཆི་མེད་ཚེ་དང་མཆོག་
གི་དངོས་གྲུབ་བརྙེས། །བརྟུལ་ཞུགས་མཐར་ཕྱིན་ལྷ་སྲིན་བྲན་དུ་འཁོལ། །འཕགས་
པའི་ཡུལ་དུ་སངས་རྒྱས་གཉིས་པར་གྲགས། །སློབ་དཔོན་པདྨ་སམྦྷར་གསོལ་བ་
འདེབས། །གངས་ཅན་བོད་ཡུལ་ཆོས་ཀྱིས་དཀར་པོར་མཛད། །རྔ་ཡབ་གླིང་དུ་
མ་རུང་སྲིན་པོ་འདུལ། །དད་ཅན་མདུན་དུ་རྒྱུན་ཆད་མེད་པར་འབྱོན། །པདྨ་
འབྱུང་གནས་ཞབས་ལ་གསོལ་བ་འདེབས། །དགེ་བ་འདི་ཡིས་ཚེ་རབས་ཐམས་
ཅད་དུ། །རིག་འཛིན་སློབ་དཔོན་ཆེན་པོས་རྗེས་བཟུང་ནས། །གནས་སྐབས་བར་
ཆད་དགྲ་ལས་རྣམ་རྒྱལ་ཞིང་། །མཐར་ཐུག་རྡོ་རྗེ་འཛིན་པའི་ས་ཐོབ་ཤོག །ཅེས་
པ་འདི་ནི་བླང་དོར་ལ་ལྟ་བའི་མིག་ཅན་ཁ་ར་ཕྱིན་བི་ལིག་ཐུ་ནང་སོས་བསྐུལ་བའི་
ངོར་ཟ་ཧོར་གྱི་བནྡེས་བྲིས། །།
263

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼བ༽